Powell o Srednjem Istoku - 2004-05-19
Jedna od prepreka miru je i dalje odbijanje čelnika palestinske vlasti Yassera Arafata da dozvoli konsolidaciju palestinskih snaga sigu
Usprkos nedavnim sukobima između Izraelaca i Palestinaca Sjedinjene države ostaju snažno posvećene viziji dvije države ,Izraela i Palestine, koje egzistiraju jedna pored druge u miru i sigurnosti. Američki državni sekretar je to jasno stavio do znanja na sastanku sa palestinskim premijerom Ahmedom Qureia-om u Jordanu. Gospodin Powell je istakao mogućnost koja proizilazi iz plana kojeg je predložio izraelski premijer Ariel Sharon za uklanjanjem svih naselja iz Gaze i nekih naselja sa Zapadne obale. POWELL: U ovom trenutku se radi o stvarnom uklanjanju naselja, što ljudi već godinama zahtijevaju. Ono što ja tražim od Palestinaca da urade, je da budu spremni za taj prijelaz, da budu spremni da preuzmu odgovornost za Gazu, odgovornost za bezbjednost u Gazi i da budu spremni da se ponovo uključe u mapu puta kako bi bismo se približili pitanju finalnog statusa, koje je toliko važno i oko kojeg se moraju složiti obje strane. Jedna od prepreka miru je i dalje odbijanje čelnika palestinske vlasti Yassera Arafata da dozvoli konsolidaciju palestinskih snaga sigurnosti za borbu protiv terorizma. Što je još i gore, gospodin Arafat je pedeset i šestu godišnjicu izraelske nezavisnosti prije nekoliko dana popratio tako što je podsticao terorizam. U izvrnutom tumačenju Kuran on je pozvao Palestince da se suprotstave teroru prisutnom kod njihovih neprijatelja. Gospodin Arafat je također izrekao apsurdnu tvrdnju da Ujedinjene nacije nisu imale pravo da dozvole uspostavljanje Izraela 1948. god. Američki državni sekretar Powell je izjavio da potezi i izjave gospodina Arafata izuzetno otežavaju pomak naprijed. ”Potrebno je da se teror okonča“, rekao je gospodin Powell. ”Potrebno nam je okončanje bilo kojeg koncepta u kojem se na bilo koji način ubijanje nevinih ljudi u samoubilačkim napadima smatra legitimnim političkim aktom. To nije legitimno i to mora prestati, rekao je gospodin Powell. Potrebne su nam reforme unutar palestinske zajednice.“ Istovremeno je gospodin Powell kritikovao Izrael zbog uništavanja velikog broja palestinskih domova u izbjegličkom kampu Rafah u Gazi. Izraelske vojne snage kažu da je to bilo neophodno iz sigurnosnih razloga zbog toga što su palestinski teroristi koristili te kuće za izvršavanje napada na Izraelce. ”Mi znamo da Izrael ima pravo na smoodbranu, rekao je sekretar Powell ali se mi protivimo takvoj vrsti akcija kakvu su poduzeli u Rafahi.“Vrijeme je, riječi su sekretara Powella ,i za Izraelce i Palestince da iskoriste priliku i rade u korist mira.